
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 810 


4 Σεπτεμβρίου 1996 


ΥΠΟΥΡΓΙΚΕΣ ΑΠΟΦΑΣΕΙΣ Κ ΑΙ ΕΓΚΡΙΣΕΙΣ 

Αριθ. 28685 

Εγκριση του Εσωτερικού Κανονισμού Λειτουργίας του 
ΕΛΛΗΝΙΚΟΥ ΚΕΝΤΡΟΥ ΕΠΕΝΔΥΣΕΩΝ (ΕΛ.Κ.Ε.) Α.Ε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξειςτου Ν. 2372/1996 “Σύσταση φορέων για 
την επιτάχυνση της αναπτυξιακής διαδικασίας και άλλες 
διατάξεις” (ΦΕΚ 29/τ.Α728.2.96) και ειδικώτερα το 
“Αρθρο πρώτο” αυτού, το οποίο αποτελείτο καταστατικό 
του ΕΛ.Κ.Ε. 

2. Τις διατάξεις του άρθρου 10 του καταστατικού του 
ΕΛ.Κ.Ε. 

3. Την υπ’ αριθμ. 11022/ΔΙΟΕ 1533 απόφαση του 
Υπουργού Εθνικής Οικονομίας, με την οποία διορίστηκε 
το εννεαμελές Διοικητικό Συμβούλιο του ΕΛΛΗΝΙΚΟΥ 
ΚΕΝΤΡΟΥ ΕΠΕΝΔΥΣΕΩΝ (ΦΕΚ210/Τ.Β71.4.96). 

4. Την πρόταση του Διοικητικού Συμβουλίου του 
ΕΛ.Κ.Ε. γιατον Εσωτερικό Κανονισμό Λειτουργίαςτου, ό¬ 
πως αυτή προκύπτει από το υπ’αριθμ. 16 πρακτικό συνε- 
δριάσεως αυτού της 30ης Ιουλίου 1996. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού Προϋπολο¬ 
γισμού, αποφασίζουμε: 

Άρθρο Μόνο 

Εγκρίνεται ο ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡ¬ 
ΓΙΑΣ ΤΟΥ ΕΛΛΗΝΙΚΟΥ ΚΕΝΤΡΟΥ ΕΠΕΝΔΥΣΕΩΝ 
(ΕΛ.Κ.Ε.), ο οποίος θα ισχύει από την ημερομηνία δημο¬ 
σίευσής του στην Εφημερίδα της Κυβερνήσεως. 

"ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

Άρθρο 1 

Διάρθρωση της Υπηρεσίας 

Με τον όρο Υπηρεσία νοείται το σύνολο των υπηρεσια¬ 
κών μονάδων του ΕΛ.Κ.Ε., οι οποίες στελεχώνονται από 
μισθωτούς διαφόρων κατηγοριών και των οποίων 
προΐσταται ο Γενικός Διευθυντής. 

Η Υπηρεσία του ΕΛ.Κ.Ε. είναι διαρθρωμένη, για την εκ¬ 


πλήρωση της αποστολής της, στις ακόλουθες υπηρεσια¬ 
κές μονάδες, κάθε μία από τις οποίες αναφέρεται στον 
Γενικό Διευθυντή: 

1. Δίκτυο Επενδυτών 

2. Δίκτυο Κρατικών Φορέων 

3. Δίκτυο Θεσμικών Εταίρων 

4. Ερευνα & Ανάλυση 

5. Τεκμηρίωση & Πληροφόρηση 

6. Υποστήριξη 

7. Γραφείο Τύπου 

8. Νομική Υπηρεσία 

9. Γ ραφείο Γενικού Διευθυντού 

Άρθρο 2 

Αρμοδιότητες και Τρόπος Λειτουργίας 
των Υπηρεσιακών Μονάδων 

1. Οιτρείς υπηρεσιακές μονάδεςπου φέρουν τον τίτλο 
“δίκτυα” έχουν την αρμοδιότητα να αναπτύσσουν και συ¬ 
ντηρούν την επικοινωνία του ΕΛ.Κ.Ε. με τους “συνομιλη¬ 
τές” του, δηλαδή εκείνους με τους οποίους συναλλάσσε¬ 
ται το ΕΛ.Κ.Ε. για να εκπληρώσει την αποστολή του. Οι 
“συνομιλητές" αυτοί κατανέμονται σε τρία (3) δίκτυα, ό¬ 
πως αναφέρονται στο Άρθρο 1 παραπάνω. 

Τα τρία δίκτυα επιτελούν διπλό έργο επικοινωνίας: Άπό 
τη μια μεριά συλλέγουν συνεχώς μηνύματα που προέρ¬ 
χονται από τους κόμβους του κάθε δικτύου και έτσι προ¬ 
διαγράφουν ενέργειες τις οποίες χρειάζεται να αναλάβει 
το ΕΛ.Κ.Ε. στο σύνολό του για να ανταποκριθεί στα μηνύ¬ 
ματα και στις επιδιώξεις του. Άπό την άλλη μεριά κάθε δί¬ 
κτυο χρησιμοποιεί τα στοιχεία και τα επιχειρήματα τα ο¬ 
ποία έχει αναπτύξει το ΕΛ.Κ.Ε. στο σύνολό του ώστε να 
πετύχει να επηρεάσει τους άλλους κόμβους του δικτύου 
προς την κατεύθυνση των επιδιώξεων του ΕΛ.Κ.Ε. 
Ειδικότερα: 

α. Το "Δίκτυο Επενδυτών” έχει την αρμοδιότητα της κά¬ 
θε είδους επικοινωνίας με έλληνες και αλλοδαπούς επεν¬ 
δυτές με σκοπό αφενός να ενθαρρύνει και αφετέρου να 
διευκολύνει την πραγματοποίηση σημαντικών επενδύσε¬ 
ων στην Ελλάδα. 

β. Το “Δίκτυο Κρατικών Φορέων” έχει την αρμοδιότητα 
της κάθε είδους επικοινωνίας με τις κρατικές υπηρεσίες 
και οργανισμούς της Ελλάδας και της Ευρωπαϊκής Ενω- 

σης από τις οποίες εξαρτώνται οι άδειες, αποφάσεις και 
γενικά κάθε είδους διοικητικές πράξεις που χρειάζεται να 
εκδοθούν στα διάφορα στάδια των επενδύσεων. Στους 
κόμβους αυτού του δικτύου περιλαμβάνονται και οι αρχές 
της Τοπικής Αυτοδιοίκησης, καθώς και τα Επιμελητήρια. 
Το αντικείμενο αυτής της επικοινωνίας είναι παρεμβά¬ 
σεις, όπου (δηλαδή σε όσους κόμβους του δικτύου) χρει¬ 
άζεται, ώστε το ΕΛ.Κ.Ε. να διευκολύνει και επιταχύνει την 
πραγματοποίηση των επενδύσεων που έχουν προταθεί 
και έχουν θεωρηθεί σκόπιμες. 

Μέρος των αρμοδιοτήτων του Δικτύου Κρατικών 
Φορέων είναι να διατυπώνει μηνύματα προς το υπόλοιπο 
ΕΛ.Κ.Ε. ως προς αλλαγές ή βελτιώσεις που έχει διαπι¬ 
στώσει ότι χρειάζονται στους θεσμικούς κανόνες και τις 
λειτουργικές διαδικασίες που υπεισέρχονται στην πραγ¬ 
ματοποίηση επενδύσεων στην Ελλάδα. 

γ. Το “Δίκτυο Θεσμικών Εταίρων” έχει την αρμοδιότητα 
της κάθε είδους επικοινωνίας με τους θεσμικούς εταί¬ 
ρους που σχετίζονται με την πραγματοποίηση επενδύσε¬ 
ων στην Ελλάδα. Οι κόμβοι αυτού του Δικτύου περιλαμ¬ 
βάνουν το χρηματοπιστωτικό σύστημα της Ελλάδας και 
του εξωτερικού, τους οργανισμούς που αξιολογούν την 
πιστοληπτική φερεγγυότητα, τους συνδέσμους εργοδο¬ 
τών, τις συνδικαλιστικές οργανώσεις, τις επαγγελματικές 
οργανώσεις και γενικά τους μη-κυβερνητικούς κοινωνι¬ 
κούς εταίρους, τη δικαιοσύνη, τα πολιτικά κόμματα και τη 
Βουλή. Επίσης περιλαμβάνουν αντίστοιχα όργανα στο ε¬ 
πίπεδο της Ευρωπαϊκής Ενωσης που επηρεάζουν την 
πραγματοποίηση επενδύσεων στην Ελλάδα. 

2. Οι δύο υπηρεσιακές μονάδες που ονομάζονται 
“Ερευνα & Ανάλυση” και “Τεκμηρίωση & Πληροφόρηση” 
έχουν την αρμοδιότητα να δημιουργούν και να παράγουν 
τα επιχειρήματα, τα στοιχεία, τα υλικά, τις εκδόσεις, τις 
μελέτες, τις προτάσεις και γενικά τα “μέσα” που χρειάζο¬ 
νται στο σύνολο του ΕΛ.Κ.Ε. για να επιτελέσει την απο¬ 
στολή του. 

Οι δύο εν λόγω υπηρεσιακές μονάδες επιτελούντις α¬ 
νωτέρω αρμοδιότητες κατά τρόπο συνεχή, δεχόμενες αι¬ 
τήματα από τα δίκτυα που αναφέρθηκαν παραπάνω, ή α¬ 
ναπτύσσοντας ίδιες πρωτοβουλίες, και τροφοδοτώντας 
τα δίκτυα με τα προϊόντα τους. 

Ειδικότερα: 

α. Η Ερευνα & Ανάλυση δέχεται αιτήματα απότο Δίκτυο 
Επενδυτών και συντάσσει το σχέδιο για την αιτιολογημέ¬ 
νη Εκθεση Σκοπιμότητος του ΕΛ.Κ.Ε. η οποία απαιτείται 
προκειμένου να προωθηθούν αιτήσεις επενδυτών για υ¬ 
παγωγή τους στους ανατττυξιακούς νόμους. Επίσης δέ¬ 
χεται αιτήματα από το Δίκτυο Κρατικών Φορέων και μελε¬ 
τά τους θεσμικούς κανόνες και τις λειτουργικές διαδικα¬ 
σίες που ακολουθούνται από τις διάφορες κρατικές 
υπηρεσίες, με στόχο να διατυπώσει επιθυμητές αλλαγές 
ή βελτιώσεις οι οποίες προτείνονται και προωθούνται στη 
συνέχεια απότο ΕΛ.Κ.Ε. στο σύνολό του. 

β. Η Τεκμηρίωση & Πληροφόρηση συλλέγει και κατα¬ 
τάσσει στατιστικά και άλλα στοιχεία σχετικά με τις επεν¬ 
δύσεις στην Ελλάδα και με το ρυθμιστικό τους πλαίσιο, 
καθώς και συγκριτικά στοιχεία από ανταγωνιστικές χώ¬ 
ρες, είτε μετά από συγκεκριμένα αιτήματα των δικτύων 
του ΕΛ.Κ.Ε. είτε με δική της πρωτοβουλία. Επίσης είναι 
αρμόδια για την επεξεργασία εκδόσεων ή την παροχή η¬ 
λεκτρονικών στοιχείων σε κάθε ενδιαφερόμενο για την 
πραγματοποίηση επενδύσεων στην Ελλάδα, καθώς και 


για την υποστήριξη του εσωτερικού μηχανογραφικού συ¬ 
στήματος του ΕΛ.Κ.Ε. 

3. Η υπηρεσιακή μονάδα που ονομάζεται “Υποστήριξή” 
επιτελεί το σύνολο των διοικητικών και οικονομικών λει¬ 
τουργιών που απαιτούνται για την εσωτερική λειτουργία 
του ΕΛ.Κ.Ε., δηλαδή μεταξύ άλλων: γραμματεία, λογιστή¬ 
ριο, οργάνωση εκδηλώσεων, προμήθειες, θέματα προ¬ 
σωπικού, συντήρηση και καθαριότητα γραφείων, απο¬ 
στολή εγγράφων, ασφάλεια εγκαταστάσεων. 

Για να εκτελέσει όλες αυτές τις λειτουργίες, η 
Υποστήριξη είναι διαρθρωμένη σετέσσερατμήματα ως ε¬ 
ξής: 

- Γραμματεία 

- Λογιστήριο 

- Δημόσιες Σχέσεις 

- Προσωπικό 

α. Το Τμήμα Γραμματείας είναι αρμόδιο για την παρα¬ 
λαβή και πρωτοκόλληση επιστολών, φακέλλων και γενικά 
κάθε εισερχομένου εγγράφου στο ΕΛ.Κ.Ε., για την απο¬ 
στολή εξερχομένων εγγράφων και για το σύστημα εσω¬ 
τερικής επικοινωνίας του ΕΛ.Κ.Ε. 

β. Το Λογιστήριο είναι αρμόδιο για όλες τις οικονομικές 
πράξεις, τις προμήθειες, τις πληρωμές και την τήρηση 
των λογιστικών στοιχείων του ΕΛ.Κ.Ε. 

γ. Το Τμήμα Δημοσίων Σχέσεων είναι αρμόδιο για την 
οργάνωση των παντός είδους εκδηλώσεων του ΕΛ.Κ.Ε., 
για την εμφάνιση των γραφείων του, για την επιλογή των 
σημάτων, λογοτύπων και επιστολογράφωντου και γενικά 
για κάθε θέμα που επηρεάζει τη φυσική εικόνα των υπη¬ 
ρεσιών και των εκδηλώσεων του ΕΛ.Κ.Ε. 

δ. Το Τμήμα Προσωπικού είναι αρμόδιο για όλα τα θέ¬ 
ματα που αφορούν το προσωπικό του ΕΛ.Κ.Ε., συμπερι- 
λαμβανομένης και της συνεχούς εκπαιδεύσεως και κα¬ 
τάρτισής του. Τηρεί φακέλλους με τα στοιχεία, την από¬ 
δοση και την εξέλιξη κάθε μέλους του προσωπικού. Τηρεί 
στοιχεία σχετικά με την εφαρμογή του μισθολογικού συ¬ 
στήματος. 

4. Το “Γραφείο Τύπου” είναι η υπηρεσιακή μονάδα που 
είναι αρμόδια για τις σχέσεις και την επικοινωνία του 
ΕΛ.Κ.Ε. με τον Τύπο και τα ηλεκτρονικά μέσα ενημέρω¬ 
σης. Φροντίζει γιατηντακτική ενημέρωση της κοινής γνώ¬ 
μης μέσω του Τύπου σχετικά με τις δραστηριότητες του 
ΕΛ.Κ.Ε. και διοχετεύει προς τη Διοίκηση και την Υπηρεσία 
του ΕΛ.Κ.Ε. αιτήματα των μέσων ενημέρωσης για συνε¬ 
ντεύξεις ή απαντήσεις σε ερωτήματα, μαζί με τις αντί¬ 
στοιχες εισηγήσεις του ως προς την ανταπόκριση που 
χρειάζεται. Φροντίζει για την ανασκόπηση του Τύπου ως 
προς άρθρα ή εκπομπές που αφορούν το ΕΛ.Κ.Ε. 

5. Η “Νομική Υπηρεσία” αποτελείται από τον Νομικό 
Σύμβουλο του ΕΛ.Κ.Ε. και τους συνεργάτες τους οποίους 
εκείνος (ή εκείνη) τυχόν θα χρειασθεί για τη διεκπεραίω¬ 
ση των νομικών θεμάτων που απασχολούν το ΕΛ.Κ.Ε. Η 
Νομική Υπηρεσία είναι αρμόδια για την παράσταση του 
ΕΛ.Κ.Ε. στα δικαστήρια, όταν χρειασθεί, καθώς και για ό¬ 
λες τις γνωματεύσεις που της ζητηθούν από την 
Υπηρεσία ή από τη Διοίκηση του ΕΛ.Κ.Ε. Συμμετέχει στη 
μελέτη του θεσμικού πλαισίου καιτων διαδικασιών για την 
πραγματοποίηση επενδύσεων στην Ελλάδα, όπως αυτή 
εκπονείται από τη μονάδα Ερευνας & Ανάλυσης. 

6. Το “Γραφείο Γενικού Διευθυντού”είναιη υπηρεσιακή 
μονάδα που είναι αρμόδια για τη λειτουργία και τις επι¬ 
κοινωνίες τόσο του Γενικού Διευθυντού όσο και του 

Διοικητικού Συμβουλίου (Δ. Σ.). Τηρείτο πρακτικά των συ¬ 
νεδριάσεων του Δ.Σ. και φροντίζει, σε συνεργασία με τον 
Πρόεδρο, για την έγκαιρη σύνταξη των Ημερησίων 
Διατάξεων, σύμφωνα με τον κανονισμό λειτουργίας του 
Δ.Σ. Είναι αρμόδιο για την επικοινωνία του Γενικού 
Διευθυντού και του Προέδρου με τους εξωτερικούς συ¬ 
νομιλητές του ΕΛ.Κ.Ε. ή μετά άλλα μέλη του Δ.Σ. 

Ο Γενικός Διευθυντής εισηγείται τα προς συζήτηση θέ¬ 
ματα κατάτις συνεδριάσεις του Δ.Σ. Καταρτίζει ετήσιο και 
διευρυμένο πρόγραμμα δράσης και, βάσει αυτού, τον ε¬ 
τήσιο και διευρυμένο προϋπολογισμό δαπανών του 
ΕΛ.Κ.Ε., τον οποίο εισηγείται για έγκριση στο Δ.Σ. 
Συντάσσει τον ετήσιο απολογισμό του ΕΛ.Κ.Ε., ο οποίος 
δημοσιεύεται μετά την έγκρισή του από το Δ.Σ. Το ετήσιο 
πρόγραμμα δράσης εξειδικεύεται με τρίμηνα κυλιόμενα 
προγράμματα, τα οποία θέτουν συγκεκριμένους επιμέ- 
ρους στόχους και τίθενται υπόψη του Δ.Σ. 

7. Οτρόπος λειτουργίας καθεμιάς από τις παραπάνω υ¬ 
πηρεσιακές μονάδες του ΕΛ.Κ.Ε. είναι “πελατοκεντρι¬ 
κός”, δηλαδή προσδιορίζεται και χαρακτηρίζεται από την 
προτεραιότητα στην εξυπηρέτηση των "πελατών" τους, 
εξωτερικών ή εσωτερικών. 

Κάθε υπηρεσιακή μονάδα αποτελείται από προσωπικό 
διαφόρων κατηγοριών, το οποίο αναλύεται στο επόμενο 
Αρθρο, και έχει επικεφαλής ένα στέλεχός της που φέρει 
τον τίτλο “Συντονιστής”. Εξαίρεση αποτελεί η Νομική 
Υπηρεσία, της οποίας επικεφαλής είναι ο Νομικός 
Σύμβουλος. 

Οι Συντονιστές εκτελούν και αυτοί καθήκοντα στελέ¬ 
χους της υπηρεσιακής τους μονάδας. Εχουν όμως επι¬ 
πλέον και τη διοικητική ευθύνη για την καλή λειτουργία 
των μονάδων τους. 

Όλοι οι Συντονιστές αναφέρονται διοικητικά στον 
Γενικό Διευθυντή. Εαν ελλείπουν, τα διοικητικά τους κα¬ 
θήκοντα εκτελεί ο Γενικός Διευθυντής. 

Περισσότερες λεπτομέρειες σχετικά με τον τρόπο λει¬ 
τουργίας των υπηρεσιακών μονάδων περιλαμβάνονται 
στο επόμενο Αρθρο, όπου προσδιορίζεται το είδος του 
προσωπικού του ΕΛ.Κ.Ε. και περιγράφονται οι θέσεις ερ¬ 
γασίας σε κάθε υπηρεσιακή μονάδα. 

8. Οι στόχοι, οι μέθοδοι και οι σημαντικοί παράγοντες 
στη λειτουργίατων υπηρεσιακών μονάδων του ΕΛ.Κ.Ε. έ¬ 
χουν ως ακολούθως; 

α. Τα 3 δίκτυα του ΕΛ.Κ.Ε. έχουν τις εξής κοινές επιδιώ¬ 
ξεις ως προς τους κόμβους των δικτύων τους: 

- Τη γνώση και ενημερότητα για τις ανάγκες και ιδιοσυ¬ 
γκρασίες κάθε κόμβου. 

- Τη διατήρηση ανοικτής επικοινωνίας και φιλικής συ¬ 
νεργασίας. 

- Την προσήλωση προς την αποστολή του ΕΛ.Κ.Ε. και ε¬ 
πιδίωξη συναίνεσης γΓ αυτές. 

- Την εξασφάλιση καλής πρόσβασης και προαγωγής 
της έννοιας της αλληλεξάρτησης. 

Η απόδοσή τους αξιολογείται ανάλογα με το βαθμό επί¬ 
τευξης των ανωτέρω επιδιώξεων. 

Οι μέθοδοι και τρόποι δράσης των τριών δικτύων περι¬ 
λαμβάνουν διάφορες ενέργειες, άμεσες, έμμεσες, τυπο¬ 
ποιημένες, άτυπες, προσωπικές ή θεσμικές. Ο κύριος ό¬ 
μως παράγοντας στη λειτουργία κάθε δικτύου είναι η ανά¬ 
πτυξη και διατήρηση εμπιστοσύνης και αλληλοσεβασμού 
με όλους τους κόμβους, συμπεριλαμβανομένης και προ¬ 
σωπικής σχέσης με πρόσωπα-κλειδιά σε κάθε κόμβο. 


β. Οι μονάδες Ερευνας & Ανάλυσης και Τεκμηρίωσης & 
Πληροφόρησης είναι τα απαραίτητα στηρίγματα των δι¬ 
κτύων. Οι δύο εν λόγω μονάδες επιδιώκουν, και αξιολο¬ 
γούνται σύμφωνα με, τα ακόλουθα χαρακτηριστικά της 
λειτουργίας τους: 

- ταχύτητα αντίδρασης 

- ποιότητα 

- εμπιστευτικότητα 

- χαμηλό κόστος. 

γ. Η Υποστήριξη έχει δύο κύριες επιδιώξεις: 

- Διεκπεραιώνει διαδικασίες απαραίτητες για τη λει- 
τουργίατου ΕΛ.Κ.Ε. 

- Προγραμματίζει και υλοποιεί αιτήματα των άλλων υ¬ 
πηρεσιακών μονάδων της Υπηρεσίας. 

Οτρόπος λειτουργίαςτηςΥποστήριξηςχαρακτηρίζεται 
από τυποποιημένους κανόνες, μεθόδους και διαδικασίες, 
με αποφυγή εκπλήξεων. 

Μέτρα για την αξιολόγηση της απόδοσης της 
Υποστήριξης είναι 

- η ποιότητα 

- η ταχύτητα αντιδράσεως 
-το κόστος 

- η προσήνεια. 

δ. Η λειτουργίατου Γ ραφείου Τύπου έχει χαρακτηριστι¬ 
κά ανάλογα με εκείνα που αναφέρθηκαν παραπάνω γιατα 
δίκτυα, με κόμβους τους εκπροσώπους του Τύπου καιτων 
ηλεκτρονικών μέσων ενημέρωσης που απασχολούνται με 
τα θέματα του ΕΛ.Κ.Ε. 

ε. Η Νομική Υπηρεσία επιτελεί λειτουργία υποστήριξης, 
τόσο προς την Υπηρεσία όσο και προς το Δ.Σ. Πέρα από 
τη γνωμάτευση πάνω σε ερωτήματα που της τίθενται, επι¬ 
σημαίνει με δική της πρωτοβουλία θέματα προς διερεύ- 
νηση. Ταχαρακτηριστικά εργασίας της μονάδας αυτής εί¬ 
ναι, όπως και για τις άλλες λειτουργίες υποστήριξης, η ο¬ 
λική ποιότητα στην ανταπόκριση σε αιτήματα και το 
εύλογο κόστος. 

στ. Σε θέματα ειδικού ενδιαφέροντος, οι υπηρεσίες του 
ΕΛ.Κ.Ε. ζητούν την αρωγή εξωτερικών συνεργατών, οπό¬ 
τε μπορεί να δημιουργούνται άτυπες επιτροπές κατά πε¬ 
ρίπτωση, με τη συμμετοχή στελεχών της Υπηρεσίας ή με- 
λώντου Δ.Σ. Οι εισηγήσειςτων υπηρεσιακών μονάδωνγια 
τη χρησιμοποίηση εξωτερικών συνεργατών εγκρίνονται 
από τον Γ ενικό Διευθυντή. 

ζ. Ο Γενικός Διευθυντής, ως προϊστάμενος της 
Υπηρεσίας, προσλαμβάνει και απολύειτο κάθε είδος προ¬ 
σωπικού του ΕΛ,Κ.Ε. και επιτελεί τις συνήθεις διευθυντι¬ 
κές λειτουργίες: τον προγραμματισμό των δραστηριοτή¬ 
των του ΕΛ.Κ.Ε., την κατανομή της εργασίας στο προσω¬ 
πικό, το συντονισμό των λειτουργιών της Υπηρεσίας, τον 
έλεγχο της αποτελεσματικότητας των ενεργειών, και την 
παροχή κινήτρων στο προσωπικό. Λογοδοτεί για τη δρά¬ 
ση της Υπηρεσίας στο Δ.Σ. και φροντίζει την Υπηρεσία και 
το προσωπικό της. Εκπροσωπεί την Υπηρεσία και γενικά 
το ΕΛ.Κ.Ε. στο εσωτερικό και το εξωτερικό (με την επιφύ¬ 
λαξη της διατάξεως του Αρθρου Πρώτου, Αρθρο 8, πα¬ 
ράγραφος 5 του ιδρυτικού Νόμου 2372/1996). 

Επιθυμητά χαρακτηριστικά του τρόπου εργασίας του 
Γενικού Διευθυντού είναι η ενημέρωση, η προβλεπτικότη¬ 
τα, η σύνθεση ιδεών, η ακρόαση πριντις αποφάσεις, η νη¬ 
φαλιότητα, το μέτρο. 

Άρθρο 3 

Κατηγορίες Προσωπικού και Κατανομή τους 
στις Υπηρεσιακές Μονάδες 

1. Το προσωπικό που απασχολείται στην Υπηρεσία του 
ΕΛ.Κ.Ε. κατατάσσεται σε δύο γενικές κατηγορίες: 

α. Επιστημονικό και Τεχνικό Προσωπικό 

β. Διοικητικό και Βοηθητικό Προσωπικό 

2. Στη γενική κατηγορία του Επιστημονικού καιΤεχνικού 
Προσωπικού ανήκουν οι υπάλληλοι που καλύπτουν θέ¬ 
σεις εργασίας οι οποίες απαιτούν επιστημονικό ή τεχνικό 
γνωστικό αντικείμενο, όπως αυτές περιγράφονται στη συ¬ 
νέχεια. 

Κάτω από την εν λόγω γενική κατηγορία υπάγονται οι α¬ 
κόλουθες ειδικές κατηγορίες: 

α1 Στελέχη 

α2 Ειδικοί Επικοινωνίας 

α3 Τεχνικοί 

Τα Στελέχη είναι η ιεραρχικά ανώτερη βαθμίδατου προ¬ 
σωπικού του ΕΛ.Κ.Ε. και αποτελούν τη βασική στελέχωση 
κάθε υπηρεσιακής μονάδας, όπως αυτές αναλύθηκαν 
στο προηγούμενο Αρθρο. Οι συγκεκριμένες θέσεις εργα¬ 
σίας τις οποίες καλύπτουν τα Στελέχη κάθε υπηρεσιακής 
μονάδας αναφέρονται στα επόμενα. 

Απαραίτητα τυπικά προσόντα εισόδου στην κατηγορία 
αί (Στελέχη) είναι πτυχίο ανωτάτης σχολής και τουλάχι¬ 
στον τριετής προϋπηρεσία στο αντικείμενο της συγκεκρι¬ 
μένης θέσης εργασίας. Τα ουσιαστικά προσόντα για κάθε 
θέση εργασίας Στελέχους, ανά υπηρεσιακή μονάδα, προ¬ 
κύπτουν από την περιγραφή του περιεχομένου των θέσε¬ 
ων αυτών, που γίνεται στην παράγραφο 4, παρακάτω. 

Οι Ειδικοί Επικοινωνίας είναι επιστημονικό προσωπικό 
το οποίο καλύπτει ειδική θέση εργασίας, από μία σε κάθε 
υπηρεσιακή μονάδα, που έχει ως αντικείμενο την καλή ε¬ 
πικοινωνία της μονάδας με όλους τους “πελάτες" της, ε¬ 
σωτερικούς και εξωτερικούς. 

Απαραίτητα τυπικά προσόντα εισόδου στην κατηγορία 
α2 (Ειδικοί Επικοινωνίας) είναι πτυχίο μέσης ^ολής επι¬ 
κοινωνίας ή γραμμματέων και συνήθως τουλάχιστον διε¬ 
τής προϋπηρεσία στο αντικείμενο αυτό. Τα ουσιαστικά 
προσόντα για κάθε θέση εργασίας Ειδικού Επικοινωνίας 
προκύπτουν από την περιγραφή του περιεχομένου των 
θέσεων αυτών, που γίνεται στην παράγραφο 4, παρακά¬ 
τω. 

Οι Τεχνικοί είναι ειδικευμένο προσωπικό που απασχο¬ 
λούνται από ορισμένες μόνο υπηρεσιακές μονάδες του 
ΕΛ.Κ.Ε., για να καλύπτουν τεχνικές θέσεις εργασίας που 
απαιτούν εξειδικευμένες τεχνικές γνώσεις. 

Απαραίτητα τυπικά προσόντα εισόδου στην κατηγορία 
α3 (Τεχνικοί) είναι πτυχίο μέσης τεχνικής σχολής σχετικό 
με το αντικείμενο της συγκεκριμένης θέσης εργασίας και 
τουλάχιστον τριετής προϋπηρεσία στο αντικείμενο αυτό. 
Τα ουσιαστικά προσόντα για κάθε θέση εργασίας Τεχνι¬ 
κού, ανά υπηρεσιακή μονάδα, προκύπτουν από την περι¬ 
γραφή του περιεχομένου των θέσεων αυτών, που γίνεται 
στην παράγραφο 4, παρακάτω. 

3. Στη γενική κατηγορία Διοικητικού και Βοηθητικού 
Προσωπικού ανήκουν οι υπάλληλοι που καλύπτουν θέ¬ 
σεις εργασίας διοικητικού ή βοηθητικού αντικειμένου, οι 
οποίες δεν απαιτούν εξειδικευμένες γνώσεις. 

Κάτω από την εν λόγω γενική κατηγορία υπάγονται κυ¬ 
ρίως κατηγορίες προσωπικού που απασχολούνται στην 


υπηρεσιακή μονάδα “Υποστήριξη”, και συγκεκριμένα οι 
ακόλουθες ειδικές κατηγορίες: 
β1 Γραφείς 

β2 Χειριστές μηχανημάτων 
β3 Κλητήρες 
β4 Οδηγοί αυτοκινήτων 
β5 Καθαρίστριες. 

Οι θέσεις εργασίας τις οποίες καλύπτει το προσωπικό 
των ειδικών κατηγοριών β1 εως β5 δεν είναι αμιγείς, δη¬ 
λαδή μπορεί να απαιτούν συνδυασμό δύο ή περισσοτέ¬ 
ρων κατηγοριών: μια θέση εργασίας μπορεί να απαιτεί, 
π.χ. συνδυασμό καθηκόντων οδηγού αυτοκινήτου -ι- κλη¬ 
τήρα + χειριοτού φωτοαντιγραφικού μηχανήματος. 

4. Στα επόμενα προσδιορίζονται οι θέσεις εργασίας που 
προβλέπονται για κάθε υπηρεσιακή μονάδα του ΕΛ.Κ.Ε. 
κατά την πλή ρη ανάπτυ ξη της οργάνωσής του και το είδος 
του προσωπικού που τις καλύπτουν. Μέχρι την πλήρη α¬ 
νάπτυξη, ο Γενικός Διευθυντής μπορεί να προβαίνει σε 
σύμπτυξη των θέσεων εργασίας. 

(1) Δίκτυο Επενδυτών 

Αριθμός Θέση _ Κατηγορία 

6 Υπεύθυνοι Υποθέσεων α1 

1 Υπεύθυνος Επικοινωνίας α2 

Ενας από τους 6 Υπευθύνους Υποθέσεωτ· είναι 
Συντονιστής της μονάδας, όπως ορίζεται στο Αρθρο 2, 
παράγραφος 7 του παρόντος κανονισ^^ού. 

Οι Υπεύθυνοι Υποθέσεων έχουν ως αντικείμενο εργα¬ 
σίας τους να εντοπίζουν και να αναλαμβάνουν την υπο¬ 
στήριξη υποψηφίων επενδυτικών σχεδίων από έλληνες ή 
αλλοδαπούς ερευνητές. Περιλαμβάνει την επικοινωνία με 
τους επενδυτές, την ενημέρωσή τους, την παροχή τεχνι¬ 
κής βοήθειας ως προς τις διαδικασίες που απαιτούνται 
κατά τα διάφορα στάδια πραγματοποίησης της επένδυ¬ 
σης, την παραλαβή των εγγράφων προτάσεών τους. Εν 
γένει διοχετεύουν προς τους επενδυτές το σύνολο της 
φροντίδας του ΕΛ.Κ.Ε. προς αυτούς. Προς τούτο χρησι¬ 
μοποιούν τις υπηρεσίες των υπολοίπων μονάδων του 
ΕΛ.Κ.Ε., και κυρίως της Ερευνας & Ανάλυσης και του 
Δικτύου Κρατικών Φορέων, αλλά διατηρούν την ευθύνη 
καιτηνπρωτοβουλία για όλες τις επικοινωνίεςτου ΕΛ.Κ.Ε. 
με τους επενδυτές. 

Κάθε Υπεύθυνος Υποθέσεων χειρίζεται ορισμένο αριθ¬ 
μό ενεργών υποθέσεων επενδυτών. Οταν η επένδυση ο¬ 
λοκληρωθεί, ο σχετικός φάκελλος τηρείται στο αρχείο 
του Δικτύου Επενδυτών. 

Όλοι οι Υπεύθυνοι Υποθέσεων υπάγονται στην ίδια ιε¬ 
ραρχική βαθμίδα στελεχών του ΕΛ.Κ.Ε., εκτός από τον 
Συντονιστή του Δικτύου Επενδυτών, ο οποίος έχει επι- 
πλέοντη διοικητική ευθύνη γιατη λειτουργίατης μονάδας 
του. 

Ο Υπεύθυνος Επικοινωνίας του Δικτύου Επενδυτών, ό¬ 
πως και των άλλων υπηρεσιακών μονάδωντου ΕΛ.Κ.Ε., έ¬ 
χει ως αντικείμενο εργασίας του την τήρηση του αρχείου 
κειμένων και του ηλεκτρονικού αρχείου της μονάδας, τη 
ρύθμιση όλων των επαφών και επικοινωνιών των 
Υπευθύνων Υποθέσεων με τους πελάτες του Δικτύου, την 
προετοιμασία και διεκπεραίωση εισερχομένων και εξερ- 
χομένων εγγράφων ή μηνυμάτων, και γενικά το σύνολο 
της γραμματειακής εξυπηρέτησης των στελεχών της μο¬ 
νάδας. 

Σε περίπτωση που κριθεί σκόπιμο να δημιουργηθούν 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8583 


κόμβοιτου Δικτύου Επενδυτών σε πόλεις του εξωτερικού, 
τότε κάθε τέτοιος κόμβος-γραφείο θα έχει στελέχωση α- 
ποτελούμενη από ένα (1) Υπεύθυνο Υποθέσεων και ένα 

(1) Υπεύθυνο Επικοινωνίας. Θα υπάγεται διοικητικά στον 
Συντονιστή του Δικτύου Επενδυτών της Κεντρικής 
Υπηρεσίας. 

(2) Δίκτυο Κρατικών Φορέων 

Αριθμός _ Θέση _ Κατηγορία 

5 Υπεύθυνοι Τομέων α1 

1 Υπεύθυνος Επικοινωνίας α2 

Οι Υπεύθυνοι Τομέων έχουν ως αντικείμενο εργασίας 
τους να αναπτύσουν και διατηρούν στενές σχέσεις συ¬ 
νεργασίας μετά όργανα των κρατικών υπηρεσιών του το¬ 
μέα τους τα οποία είναι υπεύθυνα για τη διεκπεραίωση 
διαδικασιών απαραιτήτων για την πραγματοποίηση επεν¬ 
δύσεων. 

Τομείςτέτοιων κρατικών υπηρεσιών είναι τα Υπουργεία 
Εθνικής Οικονομίας, Οικονομικών, Ανάπτυξης, 
Περιβάλλοντος-Χωροταξίας-Δημοσίων Εργων, Εθνικής 
Αμυνας, η Αρχαιολογική Υπηρεσία, η Τοπική Αυτοδιοίκη¬ 
ση Α' και Β' βαθμού, κ.ο.κ. 

Οι εν λόγω τομείς κατανέμονται ισομερώς, σε σχέση με 
το φόρτο των διαδικασιών που χρειάζεται να διεκπεραιω- 
θούν εκεί για επενδύσεις, στους πέντε Υπευθύνους Τομέ¬ 
ων. 

Οι Υπεύθυνοι Τομέων του Δικτύου Κρατικών Φορέων 
συνεργάζονται με τους Υπεύθυνους Υποθέσεων του 
Δικτύου Επενδυτών ώστε να προωθήσουν τις υποθέσεις 
των επενδυτών στα αρμόδια όργανα των υπηρεσιών του 
τομέα τους. 

Όλοι οι Υπεύθυνοι Τομέων του Δικτύου Κρατικών 
Φορέων υπάγονται στην ίδια ιεραρχική βαθμίδα στελεχών 
του ΕΛ.Κ.Ε., εκτός από τον Συντονιστή του Δικτύου, ο ο¬ 
ποίος έχει επιπλέον τη διοικητική ευθύνη για τη λειτουρ¬ 
γία της μονάδας του. 

Ο Υπεύθυνος Επικοινωνίας του Δικτύου Κρατικών 
Φορέων έχει ως αντικείμενο εργασίας του τηντήρηση του 
αρχείου κειμένων και του ηλεκτρονικού αρχείου της μο¬ 
νάδας, τη ρύθμιση όλων των επικοινωνιών των 
Υπευθύνων Τομέων με τους συνομιλητές τους στους άλ¬ 
λου ς κό μβο υς του το μέα τους, την προετοιμασία και διεκ¬ 
περαίωση εισερχομένων και εξερχομένων εγγράφων ή 
μηνυμάτων, και γενικά το σύνολο της γραμματειακής ε¬ 
ξυπηρέτησης των στελεχών της μονάδας. 

(3) Δίκτυο Θεσμικών Εταίρων 

Αριθμός Θέση _ Κατηγορία 

4 Υπεύθυνοι Τομέων α1 

1 Υπεύθυνος Επικοινωνίας α2 

Οι Υπεύθυνοι Τομέων έχουν ως αντικείμενο εργασίας 
τους να ανατττύσσουν και διατηρούν στενές σχέσεις συ¬ 
νεργασίας μεταόργανατων θεσμικών εταίρων του τομέα 
τους τα οποία είναι υπεύθυνα για θέματα σχετικά με την 
πραγματοποίηση επενδύσεων. 

Τομείς τέτοιων θεσμικών οργάνων είναι οι Τράπεζες, ελ¬ 
ληνικές και ξένες, τα Χρηματιστήρια Αξιών, οι οργανισμοί 
που αξιολογούν των πιστολητττική φερεγγυότητα, οι σύν¬ 
δεσμοι εργοδοτών, οι συνδικαλιστικές οργανώσεις, οι ε¬ 
παγγελματικές οργανώσεις, η δικαιοσύνη, τα κόμματα, η 
Βουλή, κ.ο.κ. καθώς και τα αντίστοιχα όργανα στο επίπε¬ 
δο της Ευρωπαϊκής Ενωσης που επηρεάζουν την πραγ¬ 


ματοποίηση επενδύσεων στην Ελλάδα. 

Οι εν λόγω τομείς κατανέμονται ισομερώς, σε σχέση με 
το φόρτο των θεμάτων που χρειάζεται να διεκπεραιωθούν 
εκεί από το ΕΛ.Κ.Ε. για επενδύσεις, στους τέσσερις 
Υπευθύνους Τομέων του Δικτύου Θεσμικών Εταίρων. 

Οι Υπεύθυνοι Τομέων του Δικτύου Θεσμικών Εταίρων 
συνεργάζονται με τους Υπευθύνους Υποθέσεων του 
Δικτύου Επενδυτών ώστε να προωθήσουν τις υποθέσεις 
των επενδυτών στα αρμόδια όργανα του τομέα τους. 

Όλοι οι Υπεύθυνοι Τομέων του Δικτύου Θεσμικών Εταί¬ 
ρων υπάγονται στην ίδια ιεραρχική βαθμίδα στελεχώντου 
ΕΛ.Κ.Ε., εκτός από τον Συντονιστή του Δικτύου, ο οποίος 
έχει επιπλέον τη διοικητική ευθύνη για τη λειτουργία της 
μονάδας του. 

Ο Υπεύθυνος Επικοινωνίας του Δικτύου Θεσμικών Εταί¬ 
ρων έχει ως αντικείμενο της εργασίας του τηντήρηση του 
αρχείου κειμένων και του ηλεκτρονικού αρχείου της μο¬ 
νάδας, τη ρύθμιση όλων των επικοινωνιών των 
Υπευθύνων Τομέων με τους συνομιλητές τους στους άλ¬ 
λους κόμβουςτου τομέα τους, την προετοιμασία και διεκ¬ 
περαίωση εισερχομένων και εξερχομένων εγγράφων ή 
μηνυμάτων, και γενικά το σύνολο της γραμματειακής ε¬ 
ξυπηρέτησης των στελεχών της μονάδας. 

(4) Έρευνα & Ανάλυση 

Αριθμός _ Θέση _ Κατηγορία 

3 Στελέχη α1 

1 Υπεύθυνος Επικοινωνίας α2 

2 Αναλυτές α3 

Τα τρία Στελέχη της Ερευνας & Ανάλυσης, έκτων οποί¬ 
ων ο ένας είναι και Συντονιστής της μονάδας, έχουν ως α¬ 
ντικείμενο της εργασίας τους να προγραμματίζουν και 
διεκπεραιώνουν, με τη βοήθεια των Αναλυτών, τα έργα 
μελέτης και ανάλυσης τα οποία αναλαμβάνει η μονάδα 
τους, σύμφωνα με όσα αναφέρθηκαν στο Αρθρο 2, παρά¬ 
γραφος 2α. 

Ο Υπεύθυνος Επικοινωνίας της μονάδας Ερευνας & 
Ανάλυσης έχει ως αντικείμενο της εργασίας του την τή¬ 
ρηση του αρχείου κειμένων και του ηλεκτρονικού αρχείου 
της μονάδας, τη ρύθμιση όλων των επικοινωνιών των 
Στελεχών με τους συνομιλητές τους, την προετοιμασία 
και διεκπεραίωση εισερχομένων και εξερχομένων εγγρά¬ 
φων ή μηνυμάτων, και γενικά το σύνολο της γραμματεια¬ 
κής εξυπηρέτησης των στελεχών της μονάδας. 

Οι Αναλυτές είναι εξειδικευμένο προσωπικό που βοη¬ 
θούν και στηρίζουν τα Στελέχη της Ερευνας & Ανάλυσης 
στην αναζήτηση στοιχείων και στη διασταύρωση κσι σύν¬ 
θεσή τους, ώστε να ολοκληρωθούν τα έργα που έχουν 
προγραμματισθεί από τα Στελέχη. Εργάζονται υπο την ά¬ 
μεση καθοδήγηση των Στελεχών και ανήκουν σε κατώτε¬ 
ρη ιεραρχική βαθμίδα του επιστημονικού προσωπικού 
του ΕΛ.Κ.Ε. σε σύγκριση με τα Στελέχη της Ερευνας & 
Ανάλυσης. 

(5) Τεκμηρίωση & Πληροφόρηση 

Αριθμός _ Θέση _ Κατηγορία 

2 Στελέχη α1 

2 Τεχνικοί α3 

Ταδύο Στελέχη της Τεκμηρίωσης & Πληροφόρησης, εκ 
των οποίων ο ένας είναι και Συντονιστής της μονάδας, έ¬ 
χουν ως αντικείμενο της εργασίας τους να προγραμματί¬ 
ζουν και διεκπεραιώνουν, με τη βοήθεια των Τεχνικών, τα 

έργα τεκμηρίωσης και πληροφόρησης τα οποία αναλαμ¬ 
βάνει η μονάδα τους, σύμφωνα με όσα αναφέρθηκαν στο 
Αρθρο 2, παράγραφος 2β. 

Τη γενική επικοινωνιακή εξυπηρέτηση της μονάδας 
διεκπεραιώνει ο Υπεύθυνος Επικοινωνίας της μονάδας 
Ερευνας & Ανάλυσης. 

Οι δύο Τεχνικοί της μονάδας Τεκμηρίωσης & Πληρο¬ 
φόρησης είναι εξειδικευμένο προσωπικό που βοηθούν 
και στηρίζουν τα Στελέχη της μονάδας τους στη δημιουρ¬ 
γία τραπεζών πληροφοριών, τη συλλογή στοιχείων κ.λ.π. 
ώστε να ολοκληρωθούν τα έργα που έχουν προγραμματι- 
σθεί από τα Στελέχη. Εργάζονται υπό την άμεση καθοδή¬ 
γηση των Στελεχών και ανήκουν σε κατώτερη ιεραρχική 
βαθμίδα του προσωπικού του ΕΛ.Κ.Ε. σε σύγκριση με τα 
Στελέχη της Τεκμηρίωσης & Πληροφόρησης. 

(6) Υποστήριξη 

Αριθμός _ Θέση _ Κατηγορία 


1 

Συντονιστής Υποστήριξης 

α1 

1 

Προϊστάμενος Γραμματείας 

α1 

1 

Προϊστάμενος Λογιστηρίου 

α1 

1 

Υπεύθυνος Δημοσίων Σχέσεων 

α1 

1 

Υπεύθυνος Προσωπικού 

α1 

1 

Υπεύθυνος Επικοινωνίας 

α2 

1 

Τεχνικός Λογιστηρίου 

α3 

1 

Γ ραφέας Γ ραμματείας 

β1 

1 

Χειριστής φωτοαντιγρ. μηχαν. 

β2 

1 

Κλητήρας 

β3 

1 

Οδηγός αυτοκινήτου 

β4 

1 

Καθαρίστρια 

β5 


Το περιεχόμενο των ανωτέρω θέσεων εργασίας είναι 
σαφές από τον τίτλο καθεμιάς. 

Ο Γενικός Διευθυντής του ΕΛ.Κ.Ε. ορίζει συνδυασμούς 
θέσεων ανάλογα με τις συνθήκες και τις ανάγκες και ανά¬ 
λογα με τις ικανότητες και επιδιώξεις του διατιθεμένου 
προσωπικού. 

(7) Γραφείο Τύπου 

Αριθμός Θέση _ Κατηγορία 

1 Στέλεχος α1 

1 Υπεύθυνος Επικοινωνίας α2 

Η θέση εργασίας του Στελέχους και συγχρόνως 
Συντονιστού του Γ ραφείου Τύπου περιλαμβάνει όλες τις 
αρμοδιότητες της εν λόγω μονάδας, όπως αναφέρονται 
στο Αρθρο 2, παράγραφος 4. 

Η θέση του Υπεύθυνου Επικοινωνίας στο Γραφείο Τύ¬ 
που έχει ως αντικείμενο εργασίας την τήρηση του αρχεί¬ 
ου κειμένων και του ηλεκτρονικού αρχείου της μονάδας, 
την ανασκόπηση του Τύπου και των ηλεκτρονικών μέσων 
ενημέρωσης, τη ρύθμιση όλων των επαφών και των επι¬ 
κοινωνιών των στελεχών της Υπηρεσίας και των μελών 
τουΔ.Σ. με αντιπροσώπους του Τύπου και των ηλεκτρονι¬ 
κών μέσων επικοινωνίας, τηνπροετοιμασία και διεκπεραί¬ 
ωση εισερχομένων και εξερχομένων εγγράφων ή μηνυ¬ 
μάτων, και γενικά το σύνολο της γραμματειακής εξυπη¬ 
ρέτησης της μονάδας. 

(8) Νομική Υπηρεσία 

Αριθμός Θέση _ Κατηγορία 

1 Νομικός Σύμβουλος α1 

1 Νομικός Συνεργάτης α1 

Η θέση του Νομικού Συμβούλου έχει ως αντικείμενο ερ¬ 


γασίας το σύνολο των αρμοδιοτήτων της Νομικής Υπη¬ 
ρεσίας, όπως αναφέρονται στο Αρθρο 2, παράγραφος 5. 

Η θέση του Νομικού Συνεργάτη πληρούται ανάλογα με 
τις ανάγκες της Νομικής Υπηρεσίας και έχει ως αντικείμε¬ 
νο την υποβοήθηση του Νομικού Συμβούλου στα καθήκο¬ 
ντα και αρμοδιότητές του. 

Τη γενική επικοινωνιακή εξυπηρέτηση της Νομικής 
Υπηρεσίας διεκπεραιώνει ο Υπεύθυνος Επικοινωνίας του 
Γραφείου Τύπου. 

(9) Γ ραφείο Γ ενικού Διευθυντού 

Αριθμός Θέση _ Κατηγορία 

1 Γενικός Διευθυντής α1 

1 Υπεύθυνος Επικοινωνίας α2 

Η θέση του Γενικού Διευθυντού έχει αντικείμενο εργα¬ 
σίας όπως ορίζεται στον ιδρυτικό Νόμο του ΕΛ.Κ.Ε. (Κα¬ 
ταστατικό, Αρθρο 8, παράγραφος 6): Είναιτο ανώτατο ε¬ 
κτελεστικό όργανο του ΕΛ.Κ.Ε., διευθύνει τις εργασίες 
του, προΐσταται των υπηρεσιών του, καταρτίζει το ετήσιο 
και διευρημένο πρόγραμμα δράσης και τους ετήσιους α¬ 
πολογισμούς έργου. 

Η θέση του Υπεύθυνου Επικοινωνίας στο Γ ραφείο του 
Γενικού Διευθυντού έχει ως αντικείμενο εργασίας την τή¬ 
ρηση του αρχείου κειμένων καιτου ηλεκτρονικού αρχείου 
τόσο του Γενικού Διευθυντού όσο και του Προέδρου του 
Δ.Σ., τη ρύθμιση όλων των επαφών και επικοινωνιών του 
Γενικού Διευθυντού και των μελών του Δ.Σ., την προετοι¬ 
μασία και διεκπεραίωση εισερχομένων και εξερχομένων 
εγγράφων και μηνυμάτων, και γενικά το σύνολο της γραμ¬ 
ματειακής εξυπηρέτησηςτου Γ ενικού Διευθυντού καιτων 
μελών του Δ.Σ. Τηρείτο πρακτικά των συνεδριάσεων του 
Δ.Σ. και αποστέλλει έγκαιρα την Ημερήσια Διάταξη των 
συνεδριάσεων σύμφωνα με τον Κανονισμό Λειτουργίας 
του Δ.Σ. 

Άρθρο 4 

Όροι Πρόσληψης, Αμοιβής και Εξέλιξης 
του Προσωπικού 

1. Στο ΕΛ.Κ.Ε. προσλαμβάνεται προσωπικό με δύο δια¬ 
φορετικούς τρόπους: 

α. Το Επιστημονικό καιΤεχνικό Προσωπικότων Κατηγο¬ 
ριών α1, α2, α3 του Αρθρου 3 προσλαμβάνεται από το 
ΕΛ.Κ.Ε. ύστερα από δημόσια προκήρυξη και αξιολόγηση 
τωντυπικών και ουσιαστικώνπροσόντωντων υποψηφίων. 
Η διαδικασία γίνεται υπό την ευθύνη του Γενικού 
Διευθυντού. Οι επικρατέστεροι υποψήφιοι καλούνται σε 
συνέντευξη από τριμελή επιτροπή, ένα μέλος της οποίας 
είναι ο Γενικός Διευθυντής και τα άλλα δύο μέλη είναι είτε 
μέλη του Δ.Σ. είτε εξωτερικοί εμπειρογνώμονες. Κατά τις 
συνεντεύξεις αξιολογούνται τα ουσιαστικά προσόντα των 
υποψηφίων για την προς πλήρωση θέση και επιδιώκεται 
σύγκλιση απόψεων ως προς τον επικρατέστερο υποψή¬ 
φιο. Η τελική επιλογή γίνεται από τον Γενικό Διευθυντή. 
Στην περίπτωση επιλογής για τη θέση Συντονιστών, η τε¬ 
λική επιλογή του Γ ενικού Διευθυντού τίθεται υπόψη και ε¬ 
πικυρώνεται από το Δ.Σ. του ΕΛ.Κ.Ε. 

β. Το Διοικητικό και Βοηθητικό Προσωπικότων Κατηγο¬ 
ριών β1 έως και β5 του Αρθρου 3 προσλαμβάνεται ύστε¬ 
ρα από αίτημα του ΕΛ.Κ.Ε. σύμφωνα με τις διατάξεις του 
Ν. 2190/94. 

2. Το προσωπικό απασχολείται είτε με σύμβαση αορί¬ 
στου χρόνου είτε με σύμβαση ορισμένου χρόνου για ένα 

δοκιμαστικό διάστημα ενός έτους και στη συνέχεια με 
σύμβαση αορίστου χρόνου. 

3. Επιπλέον επιτρέπεται η απόσπαση στο ΕΛ.Κ.Ε. υπαλ¬ 
λήλων από το δημόσιο τομέα, τις τράπεζες και τις θυγα¬ 
τρικές τους εταιρίες, και τον ευρύτερο δημόσιο τομέα. 

4. Οι όροι αμοιβής και εξέλιξης του προσωπικού του 
ΕΛ.Κ.Ε., ανεξάρτητα από τον τρόπο πρόσληψης, καθορί¬ 
ζονται από το μισθολογικό σύστημα του ΕΛ.Κ.Ε., το οποίο 
βασίζεται στο περιεχόμενο της κάθε θέσης εργασίας στο 
πλαίσιο των συγκριτικών αμοιβών στην αγορά εργασίας, 
όπως ορίζεται στον Ιδρυτικό Νόμο του ΕΛ,Κ,Ε. (Κανονι¬ 
σμός, Αρθρο 9, παράγραφος 3). 

5. Σε ανταπόκριση προςτις ως άνω επιταγές του Νόμου, 
το μισθολογικό σύστημα του ΕΛ.Κ,Ε. έχει τα ακόλουθα 
χαρακτηριστικά: (1) είναι αντικειμενικό, με την έννοια ότι 
αντιστοιχεί στα ουσιαστικά καθήκοντα και στο έργο που 
παράγει κάθε μέλος του προσωπικού, (2) παρέχει αποτε¬ 
λεσματικά κίνητρα για την απόδοση του προσωπικού και 
(3) είναι απλό. Ειδικότερα: 

α. Το μισθολογικό σύστημα του ΕΛ.Κ.Ε. είναι ενιαίο για 
όλο το προσωπικό, τόσο το Επιστημονικό και Τεχνικό (Κα¬ 
τηγορίες α1 έως α3) όσο και για το Διοικητικό και Βοηθη¬ 
τικό (Κατηγορίες β1 έως β5). 

β. Όλες οι θέσεις εργασίας (όχιτα πρόσωπα που τις κα¬ 
τέχουν) χαρακτηρίζονται (βαθμολογούνται) ως προς τη 
βαρύτητα που έχουν για το ΕΛ. Κ. Ε, με τρία κριτήρια: (1) το 
επίπεδο γνώσεων που απαιτούν (2) την ένταση προβλη¬ 
μάτων που θέτουν προς επίλυση, και (3) το επίπεδο διοι¬ 
κητικής ευθύνης. Ετσι, κάθε θέση εργασίας χαρακτηρίζε¬ 
ται με ένα συνολικό βαθμό β και μπορεί να απεικονισθεί ως 
ένα σημείο σε μία ευθεία γραμμή. Στη συνέχεια η ευθεία 
αυτή γραμμή των βαθμών β χωρίζεται σε διαδοχικά τμή¬ 
ματα, τα οποία ορίζουν τις μισθολογικές κλάσεις του συ¬ 
στήματος. Επειδή η βαθμολόγηση της βαρύτητας μιας 
θέσεως εργασίας είναι ενιαία, ανεξάρτητα από το συγκε¬ 
κριμένο περιεχόμενο της θέσης, είναι δυνατόν να ανή¬ 
κουν στην ίδια μισθολογική κλάση, π.χ., ένας επιστήμων, 
ένας λογιστής, και ένας υψηλής στάθμης τεχνικός. Γιατο 
σύνολο των θέσεων εργασίας το ΕΛ.Κ.Ε., εξαιρουμένης 
της θέσης του Γενικού Διευθυντή, αρκούν περίπου 12τέ- 
τοια τμήματα, δηλαδή 12 μισθολογικές "κλάσεις”. 

γ. Διαμορφώνεται ένα δισδιάστατο διάγραμμα όπου, 
στην οριζόντια ευθεία (τετμημένη) εντάσσονται τα ανωτέ¬ 
ρω 12 τμήματα-κλάσεις της μισθολογικής κλίμακας, και 
στην κάθετη (τεταγμένη) αναγράφεται η κλίμακατων ετη¬ 
σίων αμοιβών σε δραχμές. 

δ. Το Δ.Σ. -.ου ΕΛ.Κ.Ε. διαλέγει τη μισθολογική γραμμή 
του Κέντρου, ι οποία ορίζει πάνω στο ανωτέρω διάγραμ¬ 
μα τη συνάρτιιση ανάμεσα σε κάθε μισθολογική κλάση και 
τον αντίστοιχο μέσο όρο αμοιβής. Η μισθολογική αυτή 
γραμμή επιλέγεται βάσει των αμοιβών που δίδονται σήμε¬ 
ρα για αντίστοιχες εργασίες στην ελληνική αγορά εργα¬ 
σίας. Χρησιμοποιούνται συγκεκριμένα στατιστικά στοι¬ 
χεία για την ελληνική αγορά εργασίας που δίδουν το εύ¬ 
ρος της προσφοράς αμοιβών για κάθε θέση ανάλογα με 
τη βαρύτητα που έχει αυτή η θέση. 

ε. Το ανώτατο καικατώτατο όριο αμοιβής για καθεμιά α¬ 
πό τις 12 μισθολογικές κλάσεις ορίζεται αριθμητικά, αντί¬ 
στοιχα, ως 20% ανώτερο και 20% κατώτερο από τον μέσο 
όρο που προέκυψε από τη μισθολογική γραμμή. Ετσι δη- 
μιουργούνται 12 ορθογώνια σχήματα πάνω στο διάγραμ¬ 
μα, τα οποία επικαλύπτονται στην κατακόρυφη διάσταση. 
Η οριζόντια διάσταση κάθε ορθογώνιου ορίζει το εύρος 


της κάθε μισθολογικής βαθμίδας ως προς τη βαρύτητα 
των θέσεων που περιλαμβάνει, ενώ η κατακόρυφη διά¬ 
σταση κάθε ορθογώνιου ορίζει το εύρος της αμοιβής που 
δίδεται στους εργαζόμενους που ανήκουν σ’ αυτήντην μι- 
σθολογική κλάση. 

στ. Όποιος υπάλληλος προσλαμβάνεται για πρώτη φο¬ 
ρά σε μια θέση, χωρίς πρότερη εμπειρία σ’ αυτήντην θέ¬ 
ση, εντάσσεται στο κατώτερο σημείο του ορθογωνίου της 
κλάσεως στην οποία ανήκει η θέση αυτή. Στη συνέχεια, με 
βάση την απόδοσή του σ’ αυτήν την θέση, όπως αυτή α¬ 
ξιολογείται και επιβραβεύεται κάθε χρόνο, ανέρχεται η α¬ 
μοιβή του μέσα στο ορθογώνιο μέχρι το ανώτατο όριο. 

ζ. Οι αυξήσεις αποδόσεως είναι ανεξάρτητες από τυχόν 
γενικές αυξήσεις που δίδονται κάθε χρόνο για να ληφθεί 
υπόψη το κόστος ζωής ή για να αναπροσαρμοσθεί η μι- 
σθολογική γραμμή σε σχέση με τα ισχύοντα στην αγορά 
εργασίας. Σε αντιδιαστολή μετις αυξήσεις αποδόσεως, οι 
γενικές αυξήσεις μεταβάλλουν με το ίδιο ακριβώς ποσο¬ 
στό, τόσο τις αμοιβές εκάστου υπαλλήλου όσο και την μι- 
σθολογική γραμμή, άρα και τον μέσο όρο αμοιβής, και τα 
ανώτερα και κατώτερα όρια για κάθε κλάση. 

η. Εναλλακτικά ή πρόσθετα με τη χορήγηση αυξήσεων 
αποδόσεως, η καλή απόδοση μελών του προσωπικού 
μπορεί να επιβραβεύεται με εφάπαξ χρηματικά βραβεία 
στο τέλος κάθε έτους. 

θ. Ουσιώδες μέρος του συστήματος είναι και 

(1) ο προσδιορισμός και αναγγελία των γενικών αυξή¬ 
σεων και των αυξήσεων αποδόσεως ή/ και επιβραβεύσε¬ 
ων κάθε χρόνο, και 

(2) η αξιολόγηση του προσωπικού κάθε χρόνο προκει- 
μένου να προσδιορισθούν οι αυξήσεις αποδόσεως. 

ι. Το ποσοστό των γενικών αυξήσεων και των αυξήσεων 
αποδόσεως ή/και επιβραβεύσεων κάθε χρόνο αποφασί- 
ζεται από το Δ.Σ. μαζί με τον Προϋπολογισμό εκείνου του 
έτους, επειδή από αυτόν εξαρτάται η δυνατότητα του 
ΕΛ.Κ,Ε. να προβεί σε τέτοιες αυξήσεις ή/και επιβραβεύ¬ 
σεις. 

ια. Η αξιολόγηση της απόδοσης του προσωπικού γίνε¬ 
ται κάθε Δεκέμβριο, με βάση συγκεκριμένα κριτήρια που 
είναι από την αρχή γνωστά σε όλους, και με βαθμολόγη¬ 
ση από δύο κριτές που έχουν την άμεση εποτττεία του υ¬ 
παλλήλου. Όι βαθμοί που λαμβάνει κάθε υπάλληλος κατά 
την αξιολόγηση στηρίζονται σε ένα πενταδικό σύστημα ό¬ 
που ο βαθμός 3 σημαίνει οτιπληροίτις απαιτήσεις της θέ¬ 
σης του. Βαθμός κάτω του 3 σημαίνει ότι δενπληροίτις εν 
λόγω απαιτήσεις. Ό βαθμολογούμενος με 1 παίρνει και 
γραπτή προειδοποίηση ότι αν επαναληφθεί, τότε θα λυθεί 
η σύμβασή του. Ο βαθμός 4 σημαίνει ότι ο υπάλληλος κα¬ 
τέβαλε ιδιαίτερη προσπάθεια και απέδωσε περισσότερο 
από ότι απαιτεί η θέση του και από ότι του ζητήθηκε από 
τους προϊσταμένους του. Τέλος ο βαθμός 5 σημαίνει α¬ 
πόδοση εξαιρετική, που κατατάσσει τον υπάλληλο στην 
κατηγορία των σπάνιων ή μοναδικών στην απόδοση για 
την υπόψη θέση εργασίας. 

6. Το μισθολογικό σύστημα και η ένταξη σε κλάσεις α¬ 
φορούν τις θέσεις εργασίας μέσα στο ΕΛ.Κ,Ε. και όχι τα 
πρόσωπα που τυχαίνει να κατέχουν αυτές τις θέσεις. 
Αντίθετα, η αξιολόγηση και οι αυξήσεις αποδόσεως αφο- 
ρούντα πρόσωπα σε συνάρτηση μετις απαιτήσεις των θέ¬ 
σεων τις οποίες αυτά κατέχουν. 

7. Όι λεπτομέρειες του μισθολογικού συστήματος, της 
ιατροφαρμακευτικής ασφαλίσεως, των επιβραβεύσεων 

αποδόσεως, και εν γένει των παροχών προς το προσωπι¬ 
κό αποφασίζονται από το Δ.Σ. 

8. Οι υπάλληλοι που αποσπώνται στο ΕΛ.Κ.Ε. από άλλες 
υπηρεσίες αμείβονται από το ΕΛ.Κ.Ε. με ειδικό επίδομα ί¬ 
σο με τη θετική διαφορά ανάμεσα στην αμοιβή που ορίζε¬ 
ται από το μισθολογικό σύστημα του ΕΛ.Κ.Ε. για τη θέση 
την οποία καλύπτουν στο ΕΛ.Κ.Ε. και στο σύνολο των α¬ 
ποδοχών τους με τα πάσης φύσεως επιδόματα, γενικά ή 
ειδικά, της οργανικής θέσεως, τις οποίες εξακολουθούν 
να λαμβάνουν από την υπηρεσία από την οποία έχουν α- 
ποσπασθεί. Το ειδικό αυτό επίδομα καταβάλλεται μετά α¬ 
πό απόφαση του Δ.Σ. του ΕΛ.Κ.Ε. 

Άρθρο 5 

Υποχρεώσεις του Προσωπικού 
και Πειθαρχικός Ελεγχος 

1. Κάθε μέλος του προσωπικού της εταιρίας έχει τις α¬ 
κόλουθες υποχρεώσεις: 

α. Να μη δίδει πληροφορίες σε οποιονδήποτε τρίτο για 
θέματα που διεκπεραιώνει ή επεξεργάζεται το ΕΛ.Κ.Ε. 

β. Να θεωρεί εμπιστευτικά για το προσωπικό και απο¬ 
κλειστική ιδιοκτησίατου ΕΛ.Κ.Ε. όλατα έγγραφα και στοι¬ 
χεία που περιέχονται σ’ αυτούς λόγω της θέσεώς τους, 
δηλαδή φακέλλους, βιβλία, εκθέσεις, έντυπα, σχέδια, 
δείγματα, επιστολές, συμβάσεις, περιγραφές, απεικονί¬ 
σεις, ιχνογραφήσεις, φωτοαντίγραφα, ανατυπώσεις, λο¬ 
γαριασμούς, σημειώσεις. Ολα αυτά υποχρεούται να τα 
διαφυλάσσει με επιμέλεια και ασφάλεια, ανάλογα με τη 
θέση την οποία κατέχει. 

γ. Να φροντίζει για την προαγωγή της αποστολής του 
ΕΛ. Κ. Ε. μέσα και πέρα από το περιεχόμενο της θέσης ερ¬ 
γασίας στην οποία κατέχει. 

δ. Να ακολουθείτο ωράριο εργασίας του ΕΛ.Κ.Ε. καιτις 
υποδείξεις και οδηγίεςτωνπροίστάμενώντου. 

ε. Να ενημερώνει τους προϊσταμένους του για εξαιρετι¬ 
κά συμβάντα, θετικά ή αρνητικά, κατά την εκτέλεση των 
καθηκόντων του. 

στ. Να απέχει από δραστηριότητες που το εισάγουν σε 
σύγκρουση συμφερόντων με τις υποχρεώσεις του ως μέ¬ 
λους του προσωπικού του ΕΛ.Κ.Ε. Να μην αποδέχεται ά¬ 
μεσα ή έμμεσα δώρα, εξυπηρετήσεις ή άλλες παροχές α¬ 
πό τρίτα πρόσωπα ή επιχειρήσεις που συνεργάζονται ή 
συναλλάσσονται με το ΕΛ. Κ. Ε., ή επιδιώκουν να συνεργα- 
σθούν ή να συνα>Ααγούν με αυτό. 

ζ. Να μην αφιερώνει χρόνο κατά τη διάρκεια της εργα- 
σίαςτου σε δραστηριότητες άσχετες μετο ΕΛ.Κ.Ε., εκτός 
σε περιπτώσεις σοβαρού προσωπικού λόγου. 

2. Πειθαρχικά παραπτώματα θεωρούνται οι υπαίτιες 
παραβάσεις των υποχρεώσεων του προσωπικού, μεπρά- 
ξη ή παράλειψη. 

Διακρίνονται σε ελαφρά και σοβαρά παραπτώματα ως 
κατωτέρω: 

α. Ελαφρά παραπτώματα αποτελούν μεταξύ άλλων: 

- Αμέλεια στην εκτέλεση καθηκόντων. 

- Απρεπής συμπεριφορά προς συναδέλφους. 

β. Σοβαρά παραπτώματα αποτελούν μεταξύ άλλων: 

- Κάθε πειθαρχικό παράπτωμα που επαναλαμβάνεται 
κατά σύστημα. 

- Παράβαση του καθήκοντος εχεμύθειας. 

- Παράβαση του καθήκοντος για αποφυγή συγκρούσε¬ 
ων συμφέροντος. 


- Κατάχρηση εξουσίας που έχει εμπιστευθεί το ΕΛ.Κ.Ε. 
στον εργαζόμενο. 

- Άρνηση εκτελέσεως γενικής ή ειδικής οδηγίας ή εντο¬ 
λής προϊσταμένων. 

- Αποδοχή δώρων ή παροχών από τρίτους. 

- Η χωρίς άδεια εξαγωγή εγγράφων, φακέλλων, ή υλι¬ 
κών, και γενικά αντικειμένων ιδιοκτησίας του ΕΛ.Κ.Ε. 

- Η απασχόληση με εργασίες άσχετες με τα καθήκοντα 
της θέσεως εργασίας του. 

3. Η εξακρίβωση πειθαρχικού παραπτώματος γίνεται α¬ 
πό έρευνα του Τμήματος Προσωπικού του ΕΛ.Κ.Ε., η ο¬ 
ποία συνίσταται σε προκαταρκτική άτυπη συλλογή και κα¬ 
ταγραφή πληροφοριών και στοιχείων για το εικαζόμενο 
παράπτωμα και τις συνθήκες του. Εάν από την έρευνα 
στοιχειοθετηθεί πράγματι πειθαρχικό παράπτωμα, συ- 
ντάσσεται αιτιολογημένο πόρισμα, ήτοι έκθεση που περι¬ 
γράφει το ιστορικό, τα αποδεικτικά στοιχεία και το συ¬ 
μπέρασμα, το οποίο υποβάλλεται στον Γενικό Διευθυντή 
του ΕΛ.Κ.Ε. για τις περαιτέρω ενέργειες. 

4. Πειθαρχικές ποινές που μπορούν να επιβληθούν από 
τον Γενικό Διευθυντή είναι: 

α. Προφορική ή γραπτή παρατήρηση, 
β. Επίπληξη. 

γ. Πρόστιμο, μέχρι 25% της αμοιβής μιας ημέρας, που 
κατατίθεται στην Τράπεζα της Ελλάδος υπέρ της Εργατι¬ 
κής Εστίας. 

δ. Υποχρεωτική αποχή από την εργασία, μέχρι 10 ημέ¬ 
ρες σε κάθε ημερολογιακό χρόνο, σε περίπτωση υποτρο¬ 
πής σοβαρού παραπτώματος, 
ε. Θέση σε διαθεσιμότητα, 
στ. Απόλυση. 

Πριν από την επιβολή της ποινής, ο εργαζόμενος καλεί¬ 
ται εγγράφως σε απολογία. Αν δεν προσέλθει να απολο- 
γηθεί μέσα σε εύλογο χρονικό διάστημα, που δεν μπορεί 
να υπερβαίνει τις δεκαπέντε (15) ημέρες, θεωρείται οτι έ¬ 
χει παραιτηθεί από το δικαίωμα του αυτό. 

5. Για όλες τις πειθαρχικές ποινές είναι δυνατόν να α¬ 
σκηθεί προσφυγή ενώπιον του Δ.Σ., το οποίο αποφαίνεται 
σε δεύτερο και τελευταίο βαθμό. Η προσφυγή αυτή δεν έ¬ 
χει ανασταλτικό αποτέλεσμα ως προς τις πειθαρχικές ποι¬ 
νές των κατηγοριών δ. έως στ. της παραγράφου 4. 

Άρθρο 6 

Τελικές Διατάξεις 

1. Οι διατάξεις του παρόντος Κανονισμού υπόκεινται σε 
αναθεώρηση εφόσον αυτό κριθεί αναγκαίο από το Δ.Σ. 
του ΕΛ.Κ.Ε. Κάθε αναθεώρηση τίθεται σε ισχύ με απόφα¬ 
ση του Υπουργού Εθνικής Οικονομίας, μετά από πρόταση 
του Δ.Σ. 

2. Τυχόν παράλειψη εφαρμογής διατάξεωςτου Κανονι¬ 
σμού δεν αποτελεί κατάργηση της διατάξεως ή παραίτη¬ 
ση από αυτή. 

3. Για θέματα που δεν ρυθμίζονται από τον παρόντα Κα¬ 
νονισμό, ισχύουν οι σχετικές αποφάσεις του Δ.Σ,, οι δια¬ 
τάξεις της εργατικής νομοθεσίας και οι ατομικές συμβά¬ 
σεις εργασίας του προσωπικού.” 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Αθήνα, 23 Αυγούστου 1996 

ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


